Beretning for Veteran og VoksenFjer

VETERAN

Veteranafdelingen er en ret stabil afdeling med 52 medlemmer i sæsonen 2023/24. Det er 3 færre end sæsonen før. Der har de senere år ikke været den store af- eller tilgang. Det betyder at vi er en sammentømret trup, men også at vores gennemsnitsalder bliver højere. For at sikre fødekæden af kommende vetereaner har veteranafdelingen åbnet for spillere under 40. Det har dog ikke kastet så mange nye medlemmer af sig, men det skyldes tildels at der ikke er reklameret så meget for det.

I sæsonen 23-24 havde veteran 5 hold i holdturneringen (3 hold i +40 og 2 hold i +50). De sidste par år er der ikke rigtig rykket op eller ned, da Badminton Sjælland har ændret på rækker og holdstørrelser hvert år. Resultatmæssigt endte sæsonen 23-24:

+40/1 (4H+2D A-række) endte som nr 1 i rækken

+40/2 (4H B-række) blev 2’er i grundspillet efter Høng, som vi dog vinder over i

Sæsonfinalen, så en samlet 1. plads

+50/1 (4H+2D A-række) blev nr 4 af 8 i rækken

+50/2 (4H+2D B-række) blev 1’er i grundspillet og ender på en 2. plads i

sæsonfinalerne

+50/3 (4H A/B-række) havde en hård sæson og endte i bunden som nr 5 efter

grundspillet, men kom dog op på en delt 3. plads efter slutspillet

MOTIONIST (4H+2D serie 1) – det var første sæson med hold i DGI’s

motionistrække, og vi kendte ikke niveauet. Holdet var placeret i en høj serie og

endte som nr 10 af 10 i puljen

På motionistholdet kan deltage alle som er fyldt 16 år, så ved at have hold i DGI’s motionistrække kan veteranafdelingen også tilbyde holdkampe for spillere som endnu ikke er gamle nok til at deltage på veteranholdene. Derudover er en del af veteranerne afløsere på seniorholdene når der er brug for assistance.

Det sociale fylder meget i veteranafdelingen, og som altid har vi afviklet juleturneringer, julefrokoster, klubmesterskaber og sommerfester.

VOKSENFJER

VoksenFjer træningen er et populært tilbud for letøvede som gerne vil forbedre teknik og spil med GSB’s træner Roy Mulder i spidsen, og holdet er fuldt booket. VoksenFjer har eksisteret i mange år med meget svingende træningsbetingelser, men nu er der endelig kommet godt gang i VoksenFjer. Stemningen er høj og spillerne har forbedret sig en hel del i løbet af den forgangne sæson. Faktisk så meget at det har været nødvendigt at oprette et nyt hold BegynderFjer i sæson 24/25 til nybegyndere og meget letøvede.